Na temelju članka 7. stavka 1. Zakona o naseljima („Narodne novine“ broj 39/22.), a u svezi sa člankom 137., 139. i 141. Zakona o državnoj izmjeri i katastru nekretnina („Narodne novine“ broj 112/18.) i članka 40. Statuta Grada Koprivnice („Glasnik Grada Koprivnice“ broj: 4/09., 1/12., 1/13., 3/13 – pročišćeni tekst, 1/18., 2/20. i 1/21.), Gradsko vijeće Grada Koprivnice na \_\_\_. sjednici održanoj \_\_\_\_\_\_\_\_\_\_. godine donijelo je

ODLUKU

o dopuni Odluke o određivanju imena novoformiranih ulica

na području Grada Koprivnice

Članak 1.

U Odluci o određivanju imena novoformiranih ulica na području Grada Koprivnice („Glasnik Grada Koprivnice“ broj 2/22.) u daljnjem tekstu: Odluka) u članku 2. točki 2. iza riječi: „i obuhvaća“ dodaju se riječi:

„ postojeću k.č.br. 6137/9 te se nastavlja u smjeru sjevera prema odvojku Ulice Miklinovec sa dva okomita prometna koridora u smjeru zapada i Ulice Miroslava Krleže.

Iza riječi: „kućni brojevi se numeriraju u smjeru istoka“ dodaju se riječi: „ te se nastavljaju u smjeru sjevera prema odvojku Ulice Miklinovec uključujući dva okomita prometna koridora u smjeru zapada i Ulice Miroslava Krleže“.

Članak 2.

Ova Odluka stupa na snagu osmoga dana od dana objave u „Glasniku Grada Koprivnice“.

GRADSKO VIJEĆE

GRADA KOPRIVNICE

KLASA:

URBROJ:

Koprivnica,

Predsjednik

Ivan Pal, prof.

O b r a z l o ž e n j e

1. **Zakonska osnova**

Zakonska osnova za donošenje Odluke o dopuni Odluke o određivanju imena novoformiranih ulica na području Grada Koprivnice je članak 7. stavak 1. Zakona o naseljima („Narodne novine“ broj 39/22.) koji propisuje nadležnost predstavničkog tijela za donošenje odluke o određivanju imena novoformiranih ulica, a u svezi sa člancima 137., 139. i 141. Zakona o državnoj izmjeri i katastru nekretnina („Narodne novine broj 112/18.).

1. **Svrha donošenja Odluke o dopuni određivanju imena novoformiranih ulica na području Grada Koprivnice sa obrazloženjem pojedinih odredbi**

Uz članak 1.

Sukladno prijašnjem Zakonu o naseljima („Narodne novine“ broj 54/88.) i Statutu Grada Koprivnice, Gradsko vijeće Grada Koprivnice na 7. sjednici održanoj 21.3. 2022. godine donijelo je Odluku o određivanju imena novoformiranih ulica na području Grada Koprivnice kojom je između ostalog imenovana i Ulica Mare Matočec sjeverno od bazena na Cerinama te je navedenom odlukom utvrđen i obuhvat ulice. Budući da u određenim situacijama nije moguće unaprijed detaljno predvidjeti obuhvat i smjer proširenja novoformirane ulice kao što je u ovom slučaju, potrebno donijeti dopunu postojeće odluke u skladu sa sadašnjim potrebama.

Budući da je u tijeku formiranje stambene zone Cerine u svrhu proširenja stambenog kapaciteta Grada te su formirane i na javnoj dražbi prodane građevinske parcele koje se nastavljaju na ulicu Mare Matočec, sada u smjeru sjevera prema odvojku Ulice Miklinovec sa dva okomita prometna koridora u smjeru zapada i Ulice Miroslava Krleže, na prijedlog Upravnog odjela za izgradnju grada, upravljanje nekretninama i komunalno gospodarstvo i Povjerenstva za imenovanje ulica i trgova na području Grada Koprivnice, predlaže se proširenje obuhvata postojeće Ulice Mare Matočec (a kojoj je u međuvremenu dodijeljen novi broj katastarske čestice) na naprijed opisani način (grafički prikaz u prilogu).

Uz članak 2.

Ovim člankom propisuje se stupanje na snagu Odluke o dopuni Odluke o određivanju imena novoformiranih ulica na području Grada Koprivnice u skladu sa člankom 73. Zakona o lokalnoj i područnoj (regionalnoj) samoupravi koji propisuje da opći akti stupaju na snagu najranije 8 dan od dana objave a iznimno prvog dana od dana objave u službenom glasilu jedinice.

1. **Potrebna sredstva za provedbu Odluke o dopuni Odluke određivanju imena novoformiranih ulica na području Grada Koprivnice**

Za provedbu ove Odluke nije potrebno osigurati dodatna sredstva u Proračunu Grada

Koprivnice.

U skladu sa svime naprijed navedenim predlaže se donošenje Odluke u priloženom tekstu.

Nositelj izrade: Predlagatelj: UPRAVNI ODJEL ZA POSLOVE GRADONAČELNIK

GRADSKOG VIJEĆA I OPĆE POSLOVE Mišel Jakšić, dipl.oec.

Pročelnica:

Dubravka Kardaš,dipl.iur

TEKST ODREDBI POSTOJEĆE ODLUKE O ODREĐIVANJU IMENA NOVOFORMIRANIH ULICA NA PODRUČJU GRADA KOPRIVNICE

Članak 2.

Novoformiranim ulicama određuju se imena kako slijedi:

1. Ulici na području Grada Koprivnice koja **se** nalazi s južne i zapadne strane Osnovne škole „Podolice“ Koprivnica određuje se ime **Ulica Pavla Kanižaja.**

Novoformirana ulica obuhvaća dio trenutno postojeće k.č.br. 1886/1 k.o. Koprivnica. Numeriranje zgrada kućnim brojevima započinje na krajnjem istočnom dijelu trenutno postojeće k.č.br. 1886/1 k.o. Koprivnica i kreće se u smjeru zapada, te se numeriranje zgrada kućnim brojevima nastavlja u smjeru sjevera prateći prostorni položaj trenutno postojeće k.č.br. 1886/1 k.o. Koprivnica. (Grafički prikaz u prilogu)

1. Ulici na području Grada Koprivnice koja **se** pruža okomito na Ulicu Miroslava Krleže određuje se ime **Ulica Mare Matočec.**

Novoformirana ulica počinje južno od zgrade s kućnim brojem zgrade 77 u Ulici Miroslava Krleže i ista se proteže okomito na ulicu Miroslava Krleže u smjeru istoka i obuhvaća trenutno postojeću k.č.br. 6137/3 k.o. Koprivnica. Numeriranje zgrada kućnim brojevima započinje kod Ulice Miroslava Krleže i nastavno kućni brojevi se numeriraju u smjeru istoka (Grafički prikaz u prilogu).